CELEX: C2007/117/45
Language: mt
Date: 2007-05-26 00:00:00
Title: Kawża T-89/07: Rikors ippreżentat fit- 23 ta' Marzu 2007 — VIP Car Solutions vs Il-Parlament

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/28
            
         Rikors ippreżentat fit-23 ta' Marzu 2007 — VIP Car Solutions vs Il-Parlament
   (Kawża T-89/07)
   (2007/C 117/44)
   Lingwa tal-kawża: Il-Franċiż
   Partijiet
   
      Rikorrenti: VIP Car Solutions (Hoenheim, Franza) (rappreżentant: G. Welzer, avocat)
   
      Konvenut: Il-Parlament Ewropew
   Talbiet tar-rikorrenti
   
               —
            
            
               tannulla d-Deċiżjoni tal-Parlament Ewropew ta' rifjut ta' għoti ta' kuntratt PE/2006/06/UTD/1 — trasport tal-membri tal-Parlament Ewropew għal-laqgħat ta' Strasburgu, innotifikata fl-24 ta' Jannar 2007;
            
         
               —
            
            
               tannulla l-atti kollha sussegwenti;
            
         
               —
            
            
               tikkundanna lill-Parlament għas-somma ta' 500,000 EUR bħala danni u interessi;
            
         
               —
            
            
               tikkundanna l-Parlament ibati l-ispejjeż tal-kawża u l-ispejjeż legali;
            
         
               —
            
            
               tikkundanna l-Parlament iħallas l-ispejjeż irrikuperabbli relatati mal-kompetizzjoni, ta' ammont ta' 5,000 EUR.
            
         Motivi u argumenti prinċipali
   Ir-rikorrenti tikkontesta d-deċiżjoni tal-Parlament Ewropew li tiċħad l-offerta tagħha rigward is-sejħa għal offerti PE/2006/06/UTD/1 — trasport tal-Membri tal-Parlament Ewropew għal-laqgħat ta' Strasburgu (1).
   In sostenn tar-rikors tagħha, ir-rikorrenti tinvoka, fl-ewwel lok, ksur tal-kriterji ta' għoti ta' kuntratti li jinsabu fil-kuntratt ta' sejħa għal offerti, b'mod partikolari fuq il-prezz fejn hija tallega li pproponiet il-prezz l-aktar baxx u li dan il-kriterju għandu jammonta għal 55 % ta' l-għoti tal-kuntratt.
   Minbarra dan, ir-rikorrenti ssostni li d-deċiżjoni kkontestata tikser l-Artikolu 100 tar-Regolament Finanzjarju (2), li jgħid li l-komunikazzjoni ta' ċerti elementi tista' titħalla barra fil-każ fejn hija tippreġudika l-interessi kummerċjali leġittimi ta' impriżi privati jew fil-każ fejn hija tista' tippreġudika kompetizzjoni leali bejniethom. Skond ir-rikorrenti, l-informazzjoni li hija talbet, jiġifieri l-prezz propost minn min il-kuntratt għandu jagħtih, ma taqax fil-kamp ta' applikazzjoni ta' l-imsemmi Artikolu u, konsegwentement, ir-rifjut li din tiġi kkomunikata lilha hija irregolari.
   
      (1)  Avviż ta' sejħa għal offerti “Transport tal-membri tal-Parlament Ewropew fil-karozza u fil-minibus bis-sewweiq matul il-perijodi ta' sessjoni fi Strasburgu”, ĠU 2006, S 177 — 187988.
   
      (2)  Regolament tal-Kunsill (KE, Euratom) Nru 1605/[2002] tal-25 ta' Ġunju 2002 rigward ir-Regolament Finanzjarju applikabbli għall-b[aġi]t ġenerali tal-Komunitajiet Ewropej (ĠU L 248, p. 1).